Ilseng

Ilseng er et tettsted ved Romedal som hovedsakelig ligger i Stange kommune og strekker seg inn i Hamar kommune i Innlandet. Tettstedet har totalt  innbyggere per . Av disse bor  i Hamar kommune. Navnet ble stavet Ihlseng frem til 1877. Her ligger også Ilseng fengsel, samt treforedlingsbedriften Impregnor og boligbyggebedriften Hedalm Anebyhus.

Elva Lageråa løper ut i Svartelva ved Ilseng. Rørosbanen går gjennom tettstedet. Stasjonen er ubetjent, men togene stopper ved behov på stasjonen.

Barneskolen Breidablikk skole ligger på Ilseng, og her går det cirka 150 elever hvert år. Ungdomsskoleelevene på Ilseng går på Romedal ungdomsskole (RUSK). 
Ilsengs største barnehage, Bamsebo barnehage, ligger nede ved Svartelva omtrent 300 meter sør for Ilseng tettsted.

Leder av Senterpartiet, Trygve Slagsvold Vedum, driver gården Bjørby på Ilseng. Gården ligger ved Breidablikk skole.

Politikk
Ved stortingsvalget 2013 ble Arbeiderpartiet det største partiet i valgkretsen Ilseng med 44,13%, mens Senterpartiet og Fremskrittspartiet fikk begge 19,58%. Høyre fikk 9,40% av 775 stemmer. Ved stortingsvalget 2017 ble Senterpartiet det største partiet, med 33,7% mens Arbeiderpartiet fikk 33,1%. Frp fikk 10,7% og Høyre fikk 9,4% av 733 stemmer. Sps Trygve Slagsvold Vedum og Høyres Kristian Tonning Riise, begge fra Ilseng, ble valgt inn for Hedmark.

Galleri

Referanser

Eksterne lenker
 Ilseng.net
 Ilseng Fengsel

Tettsteder i Innlandet
Bosetninger i Stange
Bosetninger i Hamar